அதன்பிறகு அந்தத் தம்பதிகள் நியூயார்க்கில் இருந்து சிகாகோவிற்குச் செல்கிறார்கள். சவுத்சோர் என்ற அந்தப்பகுதி நகரிலிருந்து தள்ளியிருக்கும். ஏழைகளும் நடுத்தரமக்களும் மட்டுமே வாழும் மிகவும் பின்தங்கிய பகுதி. அன்று அடித்தட்டு மக்களுக்கே உரிய அனைத்து பிரச்னைகளும் அவர்களுக்கும் இருந்திருக்கிறது. தாய் மிகவும் அன்பானவர்தான். ஆனால் அந்த வளர்ப்புத்தந்தை மிகவும் கண்டிப்பானவர். மேலும் அவரின் பொருளாதாரப் போராட்டத்தில் அந்தக் குழந்தையை அவர் கவனிக்கவே இல்லை. ஆனால் வளர்ந்து பெரிய ஆளான பின் அந்தக் குழந்தை தன் தந்தைக்கு நல்லப் பாடத்தைக் கற்றுக்கொடுத்தான். ஆம் அவரைச் சிறப்பாகப் பார்த்துக்கொண்டான். தன் பெயருக்குப் பின்னால் இருக்கும் வளர்ப்புத்தந்தையின் பெயரை உலகமெல்லாம் உச்சரிக்க வைத்தான்.